b'\n_START_ARTICLE_\nFaidros\n_START_PARAGRAPH_\nFaidros (gr\xc3\xa6sk: \xce\xa6\xce\xb1\xe1\xbf\x96\xce\xb4\xcf\x81\xce\xbf\xcf\x82) er en dialog af Platon. Den dateres til omkring \xc3\xa5r 370 f.Kr. og er en af hans mellemste dialoger. Den st\xc3\xa5r centralt i hans filosofiske forfatterskab og regnes ogs\xc3\xa5 som et litter\xc3\xa6rt h\xc3\xb8jdepunkt.\n_START_SECTION_\nTid, sted og struktur\n_START_PARAGRAPH_\nSokrates og Faidros m\xc3\xb8des tilf\xc3\xa6ldigt uden for Athen. Faidros kommer fra et bes\xc3\xb8g hos Lysias, som har skrevet en tale om k\xc3\xa6rlighed. Sokrates overtaler Faidros til at referere talen, og de to vandrer sammen i landskabet uden for Athens bymure._NEWLINE_Dialogen er ikke komponeret som en genfort\xc3\xa6lling af dagens hendelser, men gives i pr\xc3\xa6sens gennem samtalen mellem Sokrates og Faidros. Dette er noget us\xc3\xa6dvanligt fra Platons h\xc3\xa5nd og st\xc3\xa5r i skarp kontrast til en dialog, som Symposion, hvor op til flere lag med genfort\xc3\xa6llinger skiller dagens h\xc3\xa6ndelser fra den refererede historie.'